Ratikan neitsytmatka Kalevassa ja Tammelassa eteni yleisön kannustaessa – koeajot ja testit onnistuivat odotetusti

Tampereen Ratikan ensimmäiset koeajot Kalevan ja Tammelan alueella onnistuivat odotusten mukaan. Kaikki vaunun, radan ja eri teknisten järjestelmien testit sujuivat suunnitellusti. Ratikan saapuminen Kalevaan ja Tammelaan veti paikalle runsaasti yleisöä, joka kannusti koeajoryhmää parvekkeilta ja kadun varresta. Koeajot jatkuvat keskusta-alueelle loppusyksyllä, jolloin vuorossa ovat Hämeenkatu ja Pirkankatu.